google/wiki40b huggingface dataset:
โมฮัมมัด นูร์ฮูดา

ประวัติ

นูร์ฮูดาขึ้นชกมวยสากลอาชีพครั้งแรกเมื่อ 27 มกราคม พ.ศ. 2528 ชนะคะแนน อาร์โบนิก จากนั้น ชกชนะรวดมาตลอดรวมทั้งชนะคะแนน ชะเลา เมืองสุรินทร์ที่อินโดนีเซียด้วย นูร์ฮูดาได้ครองแชมป์อินโดนีเซียรุ่นแบนตัมเวทเมื่อ 5 ตุลาคม พ.ศ. 2528 โดยเป็นฝ่ายชนะคะแนน เอ็ดเวิร์ด อาไป ป้องกันตำแหน่งไว้ได้ 1 ครั้ง จากนั้นขึ้นชิงแชมป์ OPBF รุ่นแบนตัมเวทกับ กัง กียุลสองครั้งรวดใน พ.ศ. 2529 แต่ก็เป็นฝ่ายแพ้ไปทั้งสองครั้ง หลังจากนั้น นูร์ฮูดาขึ้นชกป้องกันแชมป์อินโดนีเซียรุ่นแบนตัมเวทไว้ได้อีก 2 ครั้ง ก็ขึ้นชิงแชมป์อินโดนีเซียรุ่นซูเปอร์เฟเอร์เวทเมื่อ 27 ธันวาคม พ.ศ. 2529 แพ้คะแนน ไซปา โมโนด นูร์ฮูดาขึ้นชกแก้มือกับโมโนดอีกครั้งเมื่อ 8 มีนาคมพ.ศ. 2530 คราวนี้เป็นฝ่ายชนะคะแนนได้แชมป์มาครอง โมโนดขอแก้มืออีกครั้งในอีกสี่เดือนต่อมา ผลปรากฏว่าเสมอกันไป
นูร์ฮูดาได้ครองแชมป์เงารุ่นซูเปอร์แบนตัมเวท WBC เมื่อ 14 เมษายน พ.ศ. 2531 เมื่อชนะคะแนน โจอี้ ฮียาส ที่อินโดนีเซีย นูร์ฮูดาป้องกันตำแหน่งได้สองครั้ง ก็เปลี่ยนไปชิงแชมป์เงารุ่นจูเนียร์เฟเธอร์เวท IBF เมื่อ 20 มกราคม พ.ศ. 2533 ชนะคะแนน เออร์เนสโต อูร์ดานีซา และป้องกันตำแหน่งไว้ได้สามครั้ง และยังชกนอกรอบ ชนะน็อคจิมมี่ ศิษย์ไฝแดง ยก 5 เมื่อ พ.ศ. 2533 ชนะคะแนน ฟ้าสั่ง พ.ธวัชชัย เมื่อ พ.ศ. 2536 ที่อินโดนีเซีย ก่อนจะขึ้นชิงแชมปืโลกรุ่นจูเนียร์เฟเธอร์เวท IBF เมื่อ 4 มีนาคม พ.ศ. 2538 แพ้คะแนน วูยานี บันกู ที่แอฟริกาใต้ หลังจากชิงแชมป์โลกไม่สำเร็จ นูร์ฮูดาขึ้นชิงแชมป์เงารุ่นจูเนียร์เฟเธอร์เวท IBF เมื่อ 28 มีนาคม พ.ศ. 2539 แต่ทำได้เพียงเสมอกับวูยีซีเล ตินกา ที่อินโดนีเซีย จากนั้น นูร์ฮูดามาชกนอกรอบกับฟ้าสั่ง พ.ธวัชชัยที่ประเทศไทย และเป็นฝ่ายแพ้คะแนนไป จากนั้น นูร์ฮูดาชึ้นชิงแชมป์เงารุ่นจูเนียร์เฟเธอร์เวท IBF ที่ว่างอีกครั้งเมื่อ 19 สิงหาคม พ.ศ. 2539 แต่เป็นฝ่ายแพ้คะแนน อาร์เนล บาโรตีโญ ที่ออสเตรเลีย
นูร์ฮูดาหยุดชกไป 5 ปี กลับมาชกอีกครั้งเมื่อเดินทางมาชิงแชมป์ ABCO รุ่นซูเปอร์แบนตัมเวทกับเวทย์ ศักดิ์เมืองแกลงเมื่อ 21 พฤศจิกายน พ.ศ. 2544 ซึ่งนูร์ฮูดาเป็นฝ่ายแพ้น็อคในยกที่ 2 จากนั้น นูร์ฮุดาก็ไม่ได้ขึ้นชกมวยอีกเลย
แมรี-หลุยส์ ปาร์กเกอร์

ชีวิตช่วงแรก

แมรี-หลุยส์ ปาร์กเกอร์ เกิดในเมือง Fort Jackson, เซาท์แคลโรไรนา สหรัฐอเมริกา เป็นลูกคนเล็กของพี่น้องสี่คน, แม่ของเธอ แคโรไลน์ หลุยส์ (สกุลเดิม Morell) พ่อ จอห์น มอร์แกน ปาร์กเกอร์ เป็นผู้พิพากษาที่เคยทำงานในกองทัพบกสหรัฐ  บรรพรุษของเธอ เป็นคนสวีเดน (จากปู่ของแม่) อังกฤษ สก๊อต สก๊อต-ไอริช เยอรมัน และดัทช์ เนื่องจากการทำงานพ่อของเธอ ปาร์กเกอร์ก็ได้ใช้เวลาในวัยเด็กใน เทนเนสซี แล้ะเท็กซัส และในประเทศไทย เยอรมนี และฝรั่งเศส เธอเล่าชีวิตวัยเด็กของเธอว่า "ไม่มีความสุขอย่างยิ่ง"  "พ่อแม่ของฉันทำทุกอย่างที่สามารถทำได้ ฉันมีทุกอย่าง หนังสือ เสื้อผ้า บ้าน และเตียงที่อบอุ่น แต่ไม่เคยมีความสุข" เธอเรียนจบจากโรงเรียนมัยมตอนปลาย Marcos de Niza ในเมือง Tempe, รัฐแอริโซนา ปาร์กเกอร์สำเร็จการศึกษา สาขาการละคร จากมหาวิทยาลัยนอร์ทแคโรไลนา ในปี 1986 

ชีวิตส่วนตัว

ในช่วงปี 1997 จนถึงเดือนพฤศจิกายน ปี 2003 ปาร์กเกอร์เคยมีความสัมพันธ์กับนักแสดง Billy Crudup แต่เขาก็ทิ้งเธอไปหาแคลร์ เดนส์ ขณะที่เธอตั้งครรภ์ได้เจ็ดเดือนกับลูกของเขา, William Atticus Parker (เกิดในปี 2004) นักแสดง ซูเซิน ซาแรนดอน ให้เกียรติรับเป็นแม่อุปถัมภ์ให้กับลูกชายของเธอ
ในธันวาคม ปี 2006 ปาร์กเกอร์เริ่มเดทกับนักแสดง Jeffrey Dean Morgan ซึงพบกันที่กองถ่ายภาพยนตร์ Weeds ในเดือนกุมภาพันธ์ ปี 2008 เธอและมอร์แกนประกาศการหมั้น แต่ก็เลิกจากกันในเดือนเมษายน
ในกันยายน ปี 2007 ปาร์กเกอร์รับเลี้ยงเด็กบุญธรรม Caroline Aberash Parker จากเอธิโอเปีย
ในปี 2013 ปาร์กเกอร์ได้รับเกียรติจาก Hope North ซึ่งเป็นองค์การให้การศึกษาและการรักษาเด็กๆ จากสงครามกลางเมืองในอูกันดา ปาร์เกอร์เริ่มมีส่วนเกี่ยวข้องกับองค์กรดังกล่าวหลังจากได้พบปะกับอดีตเหยื่อคนหนึ่งจากสงครามกลางเมืองอูกันดา
โฮลด์ออนทิลเดอะไนต์

ซิงเกิล

เวตติงเอาต์ไซด์เดอะไลนส์ (อังกฤษ: Waiting Outside the Lines) ได้ปล่อยเป็นซิงเกิลแรกของอัลบั้มนี้ เมื่อ 26 สิงหาคม พศ 2553 แต่ปล่อยเป็นมินิอัลบั้มแล้วเมื่อ 19 เมษายน 2553 มิวสิควิดีโออำนวยการสร้างโดย Sanaa Hamri และปล่อยให้ชมเมื่อ 13 ธันวาคม 2553
อันเฟรนด์ ยู (อังกฤษ: Unfriend You)ได้ปล่อยเป็นซิงเกิลที่สองของอัลบั้มเมื่อ 17 พฤษภาคม 2553 ได้ดารา นักร้องสาว อารีอาน่า แกรนด์ มาเป็นนางเอกเอ็มให้ด้วย ซึ่งปล่อยให้รับชมเมื่อ 30 มิถุนายน 2553
ซิงเกิล โฮลด์ออนทิลเดอะไนท์ (อังกฤษ: Hold On 'til the Night) ซึ่งเป็นชื่อเดียวกับอัลบั้ม ได้ปล่อยเป็นซิงเกิลที่ 3 ถ่ายทำเมื่อ 6 พฤศจิกายน 2553 มิวสิคได้เผยแพร่ลง VEVO เมื่อวันศุกร์ 9 ธันวาคม 2553
และซิงเกิล เทคอะลุคแอตมีนาว (อังกฤษ: Take a Look at Me Now) ได้เผยแพร่ในเอเชียเมื่อ 5 กุมภาพันธ์ 2554

การออกจำหน่าย

ในสหรัฐอเมริกา อัลบั้มขายได้ 16,185 ในสัปดาห์แรก เปิดตัวครั้งแรกที่ชาร์ตลำดับที่ 29 ในบิลบอร์ด 200 ในแคนาดา อัลบั้มเปิดตัวด้วยชาร์ตลำดับที่ 67 ในแคนาดา อัลบั้มชาร์ต ในฝรั่งเศส อัลบั้มเปิดตัวด้วยชาร์ตลำดับที่ 47 ในฝรั่งเศส อัลบั้มชาร์ต 22 กันยายน 2554 อัลบั้มได้ติดอันดับที่ 144 ของบิลบอร์ด 200 อีกครั้ง
กรวิชญ์ สูงกิจบูลย์

ประวัติ

จูเนียร์มีพี่น้อง 4 คน ตัวเองเป็นคนที่ 2 ได้แก่ เจแปน จูเนียร์ เอเชีย และ ซิลเวอร์  บิดา-มารดาประกอบธุรกิจกิ๊ฟท์ช๊อปขายตุ๊กตา ที่มีชื่อเสียงร้านหนึ่งในจังหวัดเชียงราย จูเนียร์เป็นคนชอบร้องเพลงและเคยเป็นนักร้องประจำโรงเรียนในสมัยมัธยมศึกษามาก่อน จึงได้ประกวด เดอะสตาร์ ค้นฟ้าคว้าดาว ปี 7 ปัจจุบันคบหาดูใจอยู่กับหนูนา หนึ่งธิดา โสภณ

เดอะสตาร์ ค้นฟ้าคว้าดาว ปี 7

กรวิชญ์ สูงกิจบูลย์ ได้เข้ามาประกวดรายการ เดอะสตาร์ ค้นฟ้าคว้าดาว ปี 7 เป็นตัวแทน ภาคเหนือ ได้รับหมายเลขรหัส *2 และเป็นคนแรกที่ไม่ได้ไปต่อใน เดอะสตาร์ ค้นฟ้าคว้าดาว ปี 7
ซาจิตต้า เทรมี่

บทบาท

เป็นหนึ่งในซิลเวอร์เซนต์ที่ได้ถูกพวกเซย์ย่าสังหาร ได้รับหน้าที่จากเคียวโกให้สังหารคิโดะ ซาโอริ ด้วยการปักศรทองคำลงที่หน้าอกของซาโอริ แต่สุดท้ายก็ถูกหมัดดาวตกของเซย์ย่าเล่นงานจนเสียชีวิต

คล็อธ

เป็นรูปแขนถือธนู มีรูปร่างมาจากกลุ่มดาวลูกธนู
รู้ทั้งรู้

การตอบรับ

เพลง "รู้ทั้งรู้" ติดอันดับสูงสุด 2 จากการจัดอันดับของ ซี้ดเอฟเอ็ม ในชาร์ต ซี้ดเอฟเอ็ม ชาร์ตท็อป 20 ประจำวันที่ 23 พฤศจิกายน พ.ศ. 2557 โดยวัดจากการออกอากาศของคลื่นวิทยุในกรุงเทพมหานครและปริมณฑล จำนาน 40 สถานี
นอวือวิชญิตช์

นอวือวิชญิตช์ (โปแลนด์: Nowy Wiśnicz; ยิดดิช: ווישניצא) เป็นเมืองในประเทศโปแลนด์ มีเนื้อที่ 5.05 ตารางกิโลเมตร และมีประชากร 2,724 คน
วิทยาลัยพยาบาลตำรวจ

ประวัติ

วิทยาลัยพยาบาลตำรวจ เดิมมีชื่อว่า "โรงเรียนพยาบาลผดุงครรภ์และอนามัย"  สังกัดกองแพทย์ กรมตำรวจ โดยเริ่มเปิดดำเนินการตั้งแต่ พ.ศ. 2512 เพื่อแก้ไขปัญหาการขาดแคลนพยาบาลในประเทศ รวมทั้ง ภายในโรงพยาบาลตำรวจด้วย กรมตำรวจจึงมีมติให้กองแพทย์ เปิดรับสมัครนักเรียนพยาบาลรุ่นแรกเมื่อวันที่ 20 มีนาคม พ.ศ. 2513 โดยผู้สำเร็จการศึกษาจะได้รับประกาศนียบัตรพยาบาลผดุงครรภ์อนามัยซึ่งเทียบเท่าระดับอนุปริญญา 
ต่อมา เมื่อวันที่ 26 เมษายน พ.ศ. 2522 ได้รวมโรงเรียนที่ผลิตบุคลากรพยาบาลเข้าไว้ด้วยกัน ได้แก่ โรงเรียนพยาบาลผดุงครรภ์และอนามัย โรงเรียนผู้ช่วยพยาบาล โรงเรียนพยาบาลภาคสนาม และหลักสูตรอบรมสายการแพทย์  เพื่อยกฐานะขึ้นเป็น  "วิทยาลัยพยาบาลตำรวจ" รวมทั้ง มีการปรับปรุงหลักสูตร เพื่อให้ผู้สำเร็จการศึกษาสามารถได้รับการบรรจุแต่งตั้งเป็น "ว่าที่ร้อยตำรวจตรี" โดยผู้สำเร็จการศึกษาจะได้รับประกาศนียบัตรชั้นสูงการพยาบาลและผดุงครรภ์ และได้เปลี่ยนเป็นหลักสูตร อีกครั้งเมื่อปี พ.ศ. 2526 โดยผู้สำเร็จการศึกษาจะได้รับประกาศนียบัตรพยาบาลศาสตร์ 
เมื่อปี พ.ศ. 2530 วิทยาลัยพยาบาลตำรวจ ได้เข้าสมทบเป็นสถาบันชั้นสูงของจุฬาลงกรณ์มหาวิทยาลัย รวมทั้ง ได้เปลี่ยนหลักสูตรเป็นพยาบาลศาสตรบัณฑิต ในปี พ.ศ. 2532 โดยผู้สำเร็จการศึกษาได้เข้ารับพระราชทานปริญญาบัตรพยาบาลศาสตรบัณฑิต ร่วมกับจุฬาลงกรณ์มหาวิทยาลัยเป็นครั้งแรก เมื่อวันที่ 15 กรกฎาคม พ.ศ. 2532
ญะอ์ฟัร อัศศอดิก

บทบาทของอิมามอัศศอดิก

อิมามญะอ์ฟัร อัศศอดิก (อ) สามารถเผยแผ่วิชาการอิสลามได้มากกว่ายุคใดทั้งหมด สาเหตุหนึ่งเป็นเพราะว่าอิมามอัลบากิร (อ) ได้สร้างฐานเอาไว้แล้วส่วนหนึ่ง ท่านได้เผยแผ่และเชิญชวนผู้คนมาสู่อิสลามเป็นจำนวนมากมาย ซึ่งผู้คนเหล่านั้นต่างกระหายในวิชาการอิสลามและความรู้ของอะหฺลุลบัยตฺ
อีกด้านหนึ่ง ราชวงศ์อุมัยยะฮ์กำลังจะสิ้นสุดอำนาจและราชวงศ์อับบาสก็ยังยึดอำนาจไม่ได้ทั้งหมด ซึ่งก้าวขึ้นสู่อำนาจของพวกอับบาสได้โดยอาศัยบารมีของอะหฺลุลบัยต (อ) โดยใช้การโศกนาฏกรรมของบรรดาอะหลุลบัยตฺในกัรบะลาอ์เป็นสิ่งนำและเรียกร้องความสนใจของประชาชน 
ขณะที่อิมามอัศศอดิก (อ) ได้สั่งสอนและขยายความรู้ออกไปอย่างกว้างขวาง โดยมีผู้รู้นักปราชญ์และนักวิชาการจากทั่วสารทิศแห่กันมายังนครมะดีนะหฺ เพื่อมาศึกษาหาความรู้จากอิมามอัศศอดิก (อ) ในศาสตร์ต่าง ๆ จนได้รับฉายานามว่า "บิดาแห่งความรู้" ท่านเป็นคนแรกที่สอนวิทยาศาสตร์ทั้งวิทยาศาสตร์กายภาพและวิทยาศาสตร์ประยุกต์
อิมามอัศศอดิก (อ) ได้แลกเปลี่ยนความรู้กับผู้คนมากมายหลายเชื้อชาติและต่างศาสนา ต่อมาท่านได้สอนลูกศิษย์ให้มีความรอบรู้และความสันทัดด้านวิทยาศาสตร์ไว้หลายคนด้วยกัน มีตำราหลายร้อยเล่มที่ได้บันทึกฮะดีษต่าง ๆ คำอธิบายและถ่ายทอดความรู้ของอิมามศอดิกเอาไว้ ตำราเหล่านั้นเรียกว่า "อุศูล"
อิมามอัศศอดิก (อ) ได้หยิบฉวยโอกาสสั้น ๆ นั้นสั่งสอนลูกศิษย์และสร้างนักปราชญ์เอาไว้มากมายในสาขาวิชาต่าง ๆ โดยเฉพาะอย่างยิ่งความรู้เกี่ยวกับอิสลามและวัฒนธรรมอิสลาม จำนวนลูกศิษย์ที่ได้รับความรู้โดยตรงจากอิมามอัศศอดิก (อ) มีมากเกิน 4,000 คน อิมามอัศศอดิก (อ) ได้สั่งบรรดาลูกศิษย์ของท่านให้จดบันทึกความรู้เอาไว้และรักษาความรู้เหล่านั้นไว้ให้ดี เพราะท่านทราบดีว่าอะไรจะเกิดขึ้นกับโลกอิสลามในวันข้างหน้า ถึงเวลานั้นตำราเหล่านี้จะเป็นประโยชน์อย่างยิ่ง เพราะมันจะเป็นทีย้อนกลับของศาสนาความรู้และมวลมุสลิมทั้งหลาย ด้วยเหตุนี้เอง บรรดาลูกศิษย์ของอิมามอัศศอดิก (อ) จึงเตรียมสมุดปากกามาทุกครั้งเพื่อจดบันทึกทุกสิ่งทุกอย่างที่ได้ยินจากอิมามอัศศอดิก (อ)
อิมามอัศศอดิก (อ) ได้ใช้เวลาส่วนมากในการสอนสานุศิษย์มากกว่าทำอย่างอื่น ความรู้ของท่านได้ซึมลึกลงไปในหมู่ของประชาชนที่มีทั้งฉลาดและโง่เขลา อิมามอัศศอดิกเป็นเสมือนกระจกเงาแห่งวิชาการของท่านศาสดา (ศ) ที่แท้จริง หลังจากที่ความรู้ของท่านศาสดาได้ถูกคนทรยศทำลาย มันได้ถูกฟื้นฟูให้รุ่งเรืองอีกครั้งหนึ่งโดยอิมามศอดิก ด้วยเหตุนี้เอง ต่อมาภายหลังจึงขนานนามท่านว่าเป็นผู้สถาปนาแนวทางของชีอะฮ์และเรียกกันจนติดปากว่า "ตะชัยยุอฺ"หรือ"ญะอฺฟะรีย์"
องค์การแพทย์ไร้พรมแดน

แอมแอ็สแอ็ฟ ในประเทศไทย

องค์การแพทย์ไร้พรมแดน เข้ามามีบทบาทในประเทศไทยตั้งแต่ปี พ.ศ. 2526 โดยให้ความช่วยเหลือด้านการแพทย์แก่ผู้อพยพแถบชายแดนไทย-พม่า และให้ความช่วยเหลือด้านการรักษาวัณโรค ตั้งแต่ปี พ.ศ. 2542 โรคเอดส์ ตั้งแต่ปี พ.ศ. 2539
แม่น้ำซำ

แม่น้ำซำ (ลาว: ນ້ຳຊຳ) ซึ่งเป็นชื่อเรียกในประเทศลาว หรือ แม่น้ำจู (เวียดนาม: Sông Chu) ซึ่งเป็นชื่อเรียกในประเทศเวียดนาม เป็นสาขาที่สำคัญของแม่น้ำม้า ต้นน้ำมาจากยอดเขาในเมืองซำเหนือ แขวงหัวพัน จากนั้นไหลผ่านจังหวัดเหงะอานและจังหวัดทัญฮว้า แล้วจึงรวมกับแม่น้ำหมา แม่น้ำสายนี้ยาว 325 กิโลเมตร โดยในลาวยาว 165 กิโลเมตร และในเวียดนามยาว 160 กิโลเมตร
คลองระพีพัฒน์แยกใต้

คลองระพีพัฒน์แยกใต้ เป็นคลองที่แยกมาจากคลองระพีพัฒน์ ขุดในสมัยรัชกาลที่ 6 หลังการสร้างเขื่อนพระรามหก เชื่อมแม่น้ำป่าสักเข้ากับคลองหกวาสายบน คลองระพีพัฒน์แยกใต้เริ่มต้นจากประตูน้ำพระศรีเสาวภาค อำเภอหนองแค จังหวัดสระบุรี ลงมาเชื่อมกับคลองหกวาสายบนที่อำเภอวังน้อย จังหวัดพระนครศรีอยุธยา ผ่านอำเภอหนองเสือ ไปสิ้นสุดที่คลองหกวาสายล่าง ที่ประตูน้ำหกวา อำเภอลำลูกกา จังหวัดปทุมธานี รวมความยาว 28.3 กิโลเมตร มีคลองแยกซอย 11 สาย คลองระบายน้ำ 4 สาย  คลองระพีพัฒน์แยกใต้ช่วงระหว่างคลองหกวาสายบนถึงคลองหกวาสายล่าง นิยมเรียกว่าคลองสิบสามมากว่า
ฟุตบอลหญิงเอเชียนคัพ 2014

รอบแบ่งกลุ่ม

แปดทีมจะได้รับการแบ่งออกเป็นสองกลุ่ม กลุ่มละสี่ทีม โดยแต่ละทีมจะต้องพบกับทีมในกลุ่มของตนหนึ่งครั้ง และสองอันดับแรกของแต่ละกลุ่มจะเข้าสู่รอบรองชนะเลิศ ส่วนทีมที่ได้อันดับสามของทั้งสองกลุ่มจะเข้าแข่งขันเพื่อชิงอันดับห้าและผ่านการคัดเลือกเข้าสู่ฟุตบอลโลกรอบสุดท้าย

ทีมที่ผ่านคัดเลือก จาก ฟุตบอลโลกหญิง 2015 ทั้ง 5 ทีม

ทีมที่คัดเลือก 5 อันดับสูงสุด1 ใน 5 ทีม ฟุตบอลโลกหญิง 2015
จักรพรรดิซางะ

พระราชประวัติ

ก่อนจะขึ้นสืบ ราชบัลลังก์ดอกเบญจมาศ จักรพรรดิซางะมีพระนามเดิมว่า เจ้าชายคะมิโนะ(神野) 
จักรพรรดิซางะเป็นพระราชโอรสองค์ที่ 2 ใน จักรพรรดิคัมมุ จักรพรรดิองค์ที่ 50 และเป็นพระราชอนุชาร่วมพระราชมารดาเดียวกับ จักรพรรดิเฮเซ จักรพรรดิองค์ที่ 51 ตามตำนานกล่าวกันว่าจักรพรรดิซางะเป็นจักรพรรดิองค์แรกที่เสวยชาที่นำเข้ามาจากจีน
จรัสเดช อุลิต

มรดกสืบทอด

จรัสเดช อุลิต เป็นผู้เผยถึงเอกลักษณ์ของการไหว้ครูรำมวยสายพลศึกษา ว่ามีท่วงท่าที่โดดเด่นอยู่เป็นจำนวนมาก เช่น การไหว้ถวายบังคม, การไหว้พรหมสี่หน้า ตลอดจนรูปแบบสำคัญอย่างการย่างขุนไกรทวน 8 ทิศ
นอกจากนี้ เขายังมีความต้องการที่จะให้ชาวต่างชาติเข้าถึงมวยไทยอย่างถูกต้อง รวมถึงการรำไหว้ครู
ซาซ่า ศ.อารีย์

ประวัติ

ซาซ่าเป็นลูกคนที่สอง มีพี่สาว 1 คน และน้องชาย 1 คน เข้าแข่งขันครั้งแรกได้พบกับ เพชรสโรชา ลูกทรายกองดิน และซาซ่าเป็นฝ่ายชนะคะแนน โดยได้รับค่าตัว 500 บาท ปัจจุบันซาซ่ามีรัฐกาญจน์ คำหาญพล ซึ่งเป็นพ่อของเธอทำหน้าที่เป็นผู้จัดการและหัวหน้าคณะ ในวันที่ 2 พฤศจิกายน พ.ศ. 2551 ซาซ่าได้รับการจัดให้อยู่ในมวยคู่เอกที่เวทีมวยอัศวินดำ รามอินทรา โดยได้พบกับ เดือนนภา เกียรติเกรียงศักดิ์ ในรุ่นน้ำหนัก 107 ปอนด์ โดยซาซ่าเป็นฝ่ายแพ้คะแนน ในวันที่ 6 กรกฎาคม พ.ศ. 2551 ซาซ่าได้รับการจัดให้อยู่ในมวยคู่เอกของรายการศึกอัศวินดำ โดยได้พบกับ น้องกล้วย ศ.เพ็ญประภา ซึ่งเป็นคู่ชกซาซ่าเคยแพ้มาก่อน และในการแข่งขันครั้งนี้ ซาซ่าเป็นฝ่ายชนะคะแนน ในวันที่ 16 มกราคม พ.ศ. 2553 ได้มีการจัดการแข่งขันรายการศึกไทยแลนด์ชาเลนเจอร์ ที่สยามพารากอน ซาซ่าพบกับ พลอยสวย ศักดิ์รุ่งเรือง ซึ่งการแข่งขันครั้งดังกล่าวซาซ่าเป็นฝ่ายชนะคะแนน และในวันที่ 8 พฤษภาคม พ.ศ. 2553 ซาซ่ามีโปรแกรมการแข่งขันที่รายการ ซึ่งคู่ชกของเธอคือ เอคาเธอริน่า อิโซโตว่า ซึ่งเป็นนักมวยไทยชาวเบลารุสแชมป์สหพันธ์มวยไทยโลก (WMF)
ซาซ่ายังมีส่วนร่วมในการแข่งขันกีฬาแห่งชาติครั้งที่ 38 ในกีฬามวยสากลสมัครเล่น และวูซู ที่จังหวัดตรัง รวมถึงการแข่งขันกีฬาแห่งชาติ ครั้งที่ 39 ในกีฬาวูซู ที่จังหวัดชลบุรี โดยใช้ชื่อ อังศนา คำหาญพล ซึ่งเป็นชื่อจริงของเธอในการแข่ง
ต่อมา ซาซ่าได้เดินทางไปแข่งขันที่ประเทศญี่ปุ่นอีกครั้งกับรายการชูตบ็อกซิง 2011 ที่โคระกุเอ็งฮอล ณ กรุงโตเกียว ในวันที่ 19 กุมภาพันธ์ พ.ศ. 2554 โดยได้พบกับ ไอ ทาคาฮาชิ จากการแข่งขันครั้งดังกล่าวซาซ่า เป็นฝ่ายแพ้ทีเคโอในยกที่สอง จากกติกาการแข่งขันแบบชูตบ็อกซิง
ซาซ่าเริ่มเป็นที่รู้จักในฐานะนักมวยไทยที่มีชื่อเสียงในต่างแดน โดยได้รับเชิญแข่งขันชูตบ็อกซิง ซึ่งเธอได้พบกับนักสู้สาวชาวญี่ปุ่นที่มีชื่อว่าเรนะ คุโบตะ ทว่าซาซ่าเป็นฝ่ายแพ้น็อกจากการโดนต่อยท้องอย่างแรง

กลับมาสร้างชื่อเสียงใน พ.ศ. 2558

หลังจากหยุดการแข่งมวยไทยระดับอาชีพในขณะที่เรียนจบปริญญามหาวิทยาลัย ซาซ่า ศ.อารีย์ ได้เริ่มกลับมาสร้างชื่อเสียงในปี พ.ศ. 2558 (โดยเป็นฝ่ายชนะการแข่ง)
ฮิสโตน

โปรตีนฮิสโตนเป็นโปรตีนที่มีประจุบวกสูงพันอยู่กับดีเอ็นเอของยูคาริโอตเป็นโครงสร้างที่เรียกว่านิวคลีโอโซม  และเป็นโครงสร้างหลักของโครมาติน เกี่ยวข้องกับการม้วนตัวของดีเอ็นเอและการแสดงออกของยีน ทำให้โครงสร้างของจีโนมมีขนาดเล็กลงเมื่อม้วนตัวจนแน่นเป็นโครโมโซมในการแบ่งเซลล์ระยะไมโทซิส. แบ่งย่อยได้ 5 ชนิดคือ H1 H2A H2B H3 และ H4 การรวมตัวของฮิสโตนกับดีเอ็เอเป็นโครมาตินเมื่อศึกษาด้วยกล้องจุลทรรศน์อิเล็กตรอน จะมีลักษณะคล้ายสร้อยลูกปัด โดยเม็ดลูกปัดประกอบด้วยโปรตีน H2A H2B H3 และ H4 อย่างละ 2 โมเลกุล รวมตัวกันเป็นก้อนขนาด 11 นาโนเมตร และมีดีเอ็นเอยาวประมาณ 200 คู่เบสพันรอบโปรตีนเหล่านี้ ระหว่างก้อนลูกปัดจะมีสายดีเอ็นเอที่เป็นตัวเชื่อมและมีโปรตีน H1 จับอยู่
สวนน้ำรามายณะ

ประวัติ

โครงการสวนน้ำรามายณะเริ่มต้นขึ้นใน ปี ค.ศ. 2554 พิธีวางศิลาฤกษ์มีขึ้นในเดือนพฤศจิกายน พ.ศ. 2555 และโครงการหนึ่งพันเจ็ดร้อยล้านบาทก็เสร็จในเดือน พฤษภาคม ปี ค.ศ. 2559 โดยพิธีเปิดอย่างเป็นทางการจัดขึ้นในวันที่ 5 พฤษภาคม ปี ค.ศ. 2559

ข้อมูลทั่วไปของสวนน้ำ

สวนน้ำรามายณะ มีเนื้อที่มากกว่า 45 เอเคอร์ หรือ 100 ไร่ และเป็นสวนน้ำที่ใหญ่ที่สุดแห่งหนึ่งในเอเชีย โดยสวนน้ำเปิดทำการตั้งแต่เวลา 10 โมงเช้า – 6 โมงเย็น ที่ตั้งของสวนน้ำรามายณะอยู่ห่างไปทางทิศใต้เพียง 20 นาที หากมาทางรถยนต์จากตัวเมือง พัทยา และอยู่ใกล้สถานที่เที่ยวศักดิ์สิทธิ์ พระพุทธรูปแกะสลักบน เขาชีจรรย์ และอยู่ถัดจากไร่องุ่นซิลเวอร์เลค

เครื่องเล่น

สวนน้ำรามายณะมีเครื่องเล่นสไลด์เดอร์ทั้งหมด 21 สไลด์เดอร์ และเครื่องเล่นบางประเภทเป็นเครื่องเล่นที่แปลกใหม่ ไม่เหมือนใคร เช่น เครื่องเล่นสองประเภท (หนึ่งในนั้น ตัวสไลด์มีความกว้างถึง 6 เมตร ที่มีชื่อว่า มาสเตอร์ บลาสเตอร์ หรือ อควาโคสเตอร์  เป็นเครื่องเล่นที่สร้างความแรงของน้ำมากกว่าเครื่องเล่นอื่นๆมากถึง 7 เท่า และสร้างขึ้นโดยมีสองช่องทางเพื่อรองรับผู้เล่นสองกลุ่มพร้อมๆ กัน นอกจากนั้นยังมีสไลด์เดอร์ ที่ทำให้คุณไหลลงไปที่ เลซี่ริเวอร์ อย่างไรก็ตาม เครื่องเล่นทั้ง 21 สไลด์ ก็ให้ความรู้สึกที่แตกต่างกัน (เช่น ฟรีฟอล และ อควาลูป ที่จุดเริ่มต้นอยู่ในแคปซูล) สไลด์เดอร์อื่นๆ เช่น (4 ช่องทางสไลด์เดอร์บนแมท เรชเซอร์) ที่ให้ความเร็วในการแข่งกันในหมู่เพื่อนๆ หรือ สไลเดอร์ อควาโคสเตอร์ 2 ช่องทาง) สไลด์เดอร์แพยาง เช่น (เพตอน และ อควาคอนด้า) หรือ สไลเดอร์ที่มาพร้อมกับความนุ่มนวล และคดเคี้ยว เป็นเกียว โดยทุกเครื่องเล่นเป็นสไลเดอร์ที่ผลิตโดย ไวท์ วอเตอร์ เวสต์ ผู้ผลิตสไลเดอร์ชั้นนำของโลก จากแคนาดา
เรายังมี เลซี่ริเวอร์ ยาว 600 เมตร ที่มีคลื่นเทียม ฟองอากาศ และ น้ำตก ที่มาผู้เล่นไปชมทัศนียภาพรอบๆ เนินเขาธรรมชาติ และชมธีมเมืองโบราณของสวนน้ำ ที่มีถ้ำ รูปปั้น และสิ่งต่างๆ ที่จะทำให้นึกถึงเมือง “โบราณที่ถูกลืม” โดยธีมนี้ออกแบบโดย บริษัท เอเทค ซึ่งเป็นบริษัทที่ออกแบบสวนน้ำอื่นๆ ที่มีชื่อเสียงในโลก รวมถึง “ฮ่องกงดิสนีย์แลนด์” หรือ ริบลี่ย์ นอกจากนั้นแล้ว สวนน้ำรามายณะยังมี ดับเบิลเวฟพูล ที่มีความกว้างของหน้าหาดถึง 170 เมตร ซึ่งแบ่งเป็นสองส่วน คือ ส่วนที่สามารถใช้ห่วงยาง กับส่วนที่ไม่ใช้ห่วงยาง และไม่ไกลจากกันเรายังมีสระว่ายน้ำยาว 60 เมตร สำหรับทำกิจกรรมต่างๆ และบาร์ที่มีเครื่องดื่มไว้คอยให้บริการ
สวนน้ำรามายณะมีโซนสำหรับเด็กๆ ที่มีความแปลกใหม่ไม่เหมือนใคร ที่ซึ่งมีเครื่องเล่นพ่นน้ำหลากหลายสำหรับเด็กๆ และสไลเดอร์สำหรับเด็กเล็ก นอกจากนั้นยังมีเกมส์ต่างๆ และที่สำหรับปีนป่าย ที่ออกแบบมาสำหรับเด็กที่โตขึ้นมาอีก เด็กๆ ยังสามารถเล่นสระว่ายน้ำ และ และ เลซี่ริเวอร์ ได้อีกด้วย รวมถึงเครื่องเล่นอื่นๆ เช่น ถ้ำ หรือ เขาวงกต
สวนน้ำรามายณะใช้น้ำที่มีความสะอาดเทียบเท่ากับน้ำดื่ม และผ่านการกรองพิเศษและเรายังมีไลฟ์การ์ดจำนวนมากกว่า 100 คน ที่จะคอยดูแลคุณ ซึ่งทุกคนผ่านการฝึกอบรมหลักสูตรการช่วยชีวิตมาเป็นอย่างดี
พาสเจอร์ไรซ์

พาสเจอร์ไรซ์ คือกระบวนการทำลายเชื้อแบคทีเรียบางชนิด โดยผู้คิดค้นวิธีการนี้คือ หลุยส์ ปาสเตอร์ นักวิทยาศาสตร์ชาวฝรั่งเศส เขาสังเกตว่าไวน์ผลไม้ก่อนที่จะจำหน่ายบางส่วนนั้นมีรสชาติเปรี้ยวเนื่องจากกิจกรรมของจุลินทรีย์บางชนิด เขาจึงนำไวน์ดังกล่าวไปผ่านความร้อน 50 - 55 องศาเซลเซียส พบว่าไวน์กลับมามีรสชาติไม่เปรี้ยว เขาจึงสันนิษฐานว่า รสเปรี้ยวที่เกิดขึ้นนั้นเป็นสาเหตุมาจากอุปกรณ์ที่ใช้หมักไวน์มีการปนเปื้อนจุลินทรีย์ หลักการนี้จึงนำมาใช้ในขั้นตอนการผลิตนมในปัจจุบัน เรียกว่า กระบวนการพลาสเจอร์ไรเซชันในที่สุด

กระบวนการ

ปัจจุบันการพาสเจอร์ไรเซซัน pasteurizationใช้เวลาและอุณหภูมิแตกต่างกัน เช่น อุณหภูมิ 62.8 องศาเซลเซียส เป็นเวลา 30 นาที หรือ 77 องศาเซลเซียส เป็นเวลา 15 นาที การใช้อุณหภูมิ และเวลานี้ยังไม่สามารถทำลายแบคทีเรียที่ทนร้อนอีกหลายชนิด จึงต้องเก็บผลิตภัณฑ์พาสเจอร์ไรซ์ไว้ที่อุณหภูมิต่ำ เพื่อป้องกันการเจริญของเชื้อแบคทีเรียชนิดอื่น สำหรับนมที่ผ่านกรรมวิธีฆ่าเชื้อนี้จะมีคุณค่าสารอาหารเกือบเท่ากับ น้ำนมก่อนผ่านการฆ่าเชื้อ ตลอดจนรสชาติของนมจะมีคุณสมบัติใกล้เคียงกับ น้ำนมตามธรรมชาติมากกว่าวิธีอื่น
ช่องรูปกลม

หน้าที่

กระดูกโกลนเป็นตัวส่งแรงสั่นเสียงไปให้ช่องรูปไข่ เมื่อฐานของกระดูกขยับเข้าไปยังช่องรูปไข่ เยื่อที่ช่องรูปกลมก็จะนูนออก การเคลื่อนไหวเช่นนี้ทำให้น้ำในคอเคลียสามารถเคลื่อนได้ แล้วทำให้เซลล์ขนด้านใน (inner hair cell, IHC) ของคอเคลียเคลื่อนได้ และดังนั้น จึงจะสามารถได้ยินได้ ถ้าช่องรูปกลมไม่มีหรือว่าแข็งทื่อ (ซึ่งสามารถเกิดได้จากความผิดปกติแต่กำเนิด) ฐานกระดูกโกลนก็เท่ากับดันน้ำที่บีบอัดไม่ได้กับกำแพงของคอเคลียซึ่งเป็นกระดูกขยับไม่ได้ และดังนั้น ก็จะไม่เคลื่อนน้ำมากพอ ทำให้สูญการได้ยินประมาณ 60 เดซิเบล ซึ่งคล้ายกับอาการที่ตัวกระดูกโกลนเองเคลื่อนไม่ได้ คือ otosclerosis

ความสำคัญทางคลินิก

ช่องรูปกลมบางครั้งมีพัฒนาการผิดพลาดทำให้เสียการได้ยินดังที่กล่าวแล้วด้านบน แต่ความพิการเยี่ยงนี้บ่อยครั้งเกิดขึ้นพร้อมกับความพิการของหูอย่างอื่น ๆ จึงทำให้เสียการได้ยินยิ่งกว่านั้นอีก เคยมีการผ่าตัดหูบางชนิด (ซึ่งปัจจุบันไม่ค่อยทำแล้ว) ที่เปิดช่องรูปกลมให้ต่อกับโลกภายนอก ในขณะที่ปิดช่องรูปไข่ไว้ ดังนั้น แรงเสียงก็จะกระทบกับช่องรูปกลม โดยที่ไม่กระทบช่องรูปไข่ แล้วคลื่นเสียงก็จะวิ่ง "กลับทาง" แต่ก็ยังสามารถให้ได้ยินเสียงเป็นบางส่วนเพราะว่าขนของเซลล์ขนก็ยังจะเบนในลักษณะเหมือนกัน
ช่องรูปกลมบ่อยครั้งใช้เป็นช่องเพื่อผ่าตัดใส่คอเคลียเทียม (cochlear implant) และเร็ว ๆ นี้ก็เพิ่งใช้เพื่อใส่ตัวแปรสัญญาณ (transducer) เสียงในหูชั้นกลาง ดังที่พบในงานศึกษาปี 2549
เดนไดรติก สไปน์

เดนไดรติกสไปน์ (อังกฤษ: dendritic spine) เป็นโครงสร้างเยื่อหุ้มเซล์ในส่วนของเดนไดรต์ที่ยื่นออกไปมีลักษณะคล้ายหนามขนาดเล็กทำหน้าที่สร้างไซแนปส์ระหว่างเซลล์ประสาท โครงสร้างเดนไดรติกสไปน์นี้ พบได้ในเดนไดรต์ของเซลล์ประสาทส่วนใหญ่ในสมอง เช่น เซลล์ประสาทรูปปิรามิด (pyramidal neuron) ในสมองส่วนคอร์ติคอล และ เซลล์เปอร์กินเจ (Purkinje cell) ในสมองส่วนซีรีเบลลัม เป็นต้น
เดนไดรติก สไปน์เป็นโครงสร้างพิเศษที่ยื่นออกมาจากเดนไดรต์ของเซลล์ประสาท โดยทั่วไปแล้วเดนไดรติก สไปน์ยาวประมาณ 0.5–2 ไมโครเมตร แต่อาจจะยาวถึง 6 ไมโครเมตรก็ได้ซึ่งพบได้ในเซลล์ประสาทบริเวณ CA3 region ของสมองส่วนฮิปโปแคมปัส (hippocampus) ในทุกๆ ความยาวหนึ่งไมโครเมตรของเดนไดรต์เซลล์ประสาทที่โตเต็มที่ จะพบเดนไดรติก สไปน์หนาแน่นประมาณ 1-10 อัน พบว่าเกือบทั้งหมดของไซแนปส์ของสมองสัตว์เลี้ยงลูกด้วยนมชนิดที่มีผลเชิงกระตุ้นเกิดขึ้นที่เดนไดรติก สไปน์ ซึ่งในเดนไดรติก สไปน์ ที่โตเต็มที่จะเกิดเพียงหนึ่งไซแนปส์ที่ส่วนหัว (spine head) ของมัน
เซลล์ประสาทชนิดหลักของสมองเกือบทั้งหมดมีโครงสร้างเดนไดรติก สไปน์ ซึ่งได้แก่ เซลล์ประสาทที่หลั่งกลูตาเมต (glutamate) เช่น เซลล์ประสาททรงปิรามิด (pyramidal neuron) เซลล์ประสาทที่หลั่งกาบา (GABA) เช่น เซลล์เปอร์กินเจ (Purkinje neurons) แต่เซลล์ประสาทอีกหลายประเภทก็ไม่มีเดนไดรติก สไปน์ เช่น GABA-releasing interneuron เซลล์ประสาทที่มีเดนไดรติก สไปน์ (Spiny neurons) พบได้น้อยมากในสัตว์ชั้นต่ำ เช่น Drosophila melanogaster และ Caenorhabditis elegans แสดงให้เห็นว่าเดนไดรติก สไปน์ได้ถูกวิวัฒน์ขึ้นเพื่อให้เหมาะแก่การทำงานที่ซับซ้อนของระบบประสาทขั้นสูงในสัตว์เลี้ยงลูกด้วยนม
โครงสร้างของเดนไดรติก สไปน์มีความหลากหลายทั้งขนาดและรูปร่าง และมีปริมาตรตั้งแต่ 0.01 ลูกบาศก์ไมโครเมตร ไปจนถึงขนาด 0.8 ลูกบาศก์ไมโครเมตร การศึกษาลักษณะทางกายวิภาคของ fixed brain tissue สามารถระบุรูปร่างเดนไดรติก สไปน์ ออกแป็น 4 แบบ คือ thin, stubby, mushroom และ cup แต่จากการศึกษาด้วยเทคนิค Live Imaging พบว่าเดนไดรติก สไปน์ มีการเปลี่ยนแปลงรูปร่างและขนาดได้มากมายหลายแบบในช่วงเวลงตั้งแต่เป็นวินาทีจนถึงหลายวัน นอกจากนี้ยังมีความแตกต่างทั้งในออร์แกเนลล์และโมเลกุลพิเศษที่เป็นองค์ประกอบภายในเดนไดรติก สไปน์ โดยเดนไดรติก สไปน์ที่มีขนาดใหญ่ก็จะมีขนาดไซแนปส์ที่ใหญ่และมีชนิดของออร์แกเนลล์ที่หลากหลายมากกว่าเดนไดรติก สไปน์ที่มีขนาดเล็ก
เดนไดรติกสไปน์มีรูปร่างและขนาดแตกต่างกันซึ่งขึ้นกับระยะในการเจริญเติบโต ชนิดของสารที่มาออกฤทธิ์ที่ไซแนปส์ รวมทั้งความแข็งแรงของโครงสร้างไซแนปส์ เดนไดรติกสไปน์ทำหน้าที่หลายอย่าง เช่น ช่วยจำกัดการแพร่ของไอออนและสารที่ทำหน้าที่เป็นผู้ส่งข่าวตัวที่สองภายในเซลล์ (second messenger) ในบริเวณที่เกิดไซแนปส์ กลไกการทำงานที่สำคัญของเดนไดรติกสไปน์ คือ กระบวนการเรียนรู้และจดจำของเซลล์ประสาท ซึ่งพบว่าบริเวณนี้มีตัวรับสารสื่อประสาทกลูตาเมตทั้งชนิดตัวรับเอ็นเอ็มดีเอ (NMDA receptor) และตัวรับแอมพา (AMPA receptor) ทำงานสอดประสานกันในกระบวนการที่เรียกว่า ลองเทอมโพเทนชิเอชั่น (long-term potentiation) และลองเทอมดีเพรชชั่น (long-term depression)
ถิรชัย อ.เอกรินทร์

ประวัติ

ถิรชัยเริ่มชกมวยสากลอาชีพเมื่อ 17 มกราคม พ.ศ. 2551 ชนะคะแนน ม่านฟ้า ลูกทรายกองดิน จากนั้น ชกชนะรวดอีก 4 ครั้ง ก็ได้ชิงแชมป์ PABA รุ่นเวลเตอร์เวท เมื่อ พ.ศ. 2553 และป้องกันตำแหน่งได้ต่อเนื่องจนถึงปี พ.ศ. 2560 จึงสละตำแหน่ง หันไปชิงแชมป์ WBA เอเชียรุ่นเดียวกัน จน พ.ศ. 2561 ถิริชัยก็ได้ขึ้นเป็นรองแชมป์โลกอันดับ 1 ในรุ่นเวลเตอร์เวท WBA และได้ชิงแชมป์โลกที่ว่าง แต่ไม่สำเร็จ จากนั้น ถิรชัยจึงขยับขึ้นไปชกในรุ่นจูเนียร์มิดเดิลเวท และได้ครองแชมป์ WBA เอเชียในรุ่นนี้
คาบสมุทรแอวาลอน

คาบสมุทรแอวาลอน (อังกฤษ: Avalon Peninsula) เป็นคาบสมุทรขนาดใหญ่ (9,220 กม²) ทางตะวันออกเฉียงใต้ของเกาะนิวฟันด์แลนด์
คาบสมุทรเป็นบ้านของผู้คน 262,410 คน ราวร้อยละ 51 ของประชากรในนิวฟันด์แลนด์ จากข้อมูลการสำรวจสำมะโนประชากรแคนาดาปี ค.ศ. 2011 คาบสมุทรยังเป็นที่ตั้งของเมืองเซนต์จอนส์ เมืองหลวงและเมืองที่ใหญ่ที่สุดของรัฐ สามารถติดต่อกับพื้นที่ใหญ่กับเกาะโดยผ่านคอคอดแอวาลอน ที่มีความกว้าง 5 กิโลเมตร (3 ไมล์) บริเวณคาบสมุทรยังเป็นแหล่งจับปลาใกล้กับแกรนด์แบงส์ ยังมี 4 อ่าวสำคัญคือ อ่าวทรินิตี, อ่าวคอนเซปชัน, อ่านเซนต์แมรี และอ่านแพลเซนเทีย ที่เป็นศูนย์กลางอุตสาหกรรมจับปลาของนิวฟันด์แลนด์
พระตำหนักเฉียนชิง

พระตำหนักเฉียนชิง (จีน: 乾清宫; พินอิน: qiánqīng gōng; แมนจู:  kiyan cing gung) แปลว่า พระตำหนักสุทไธสวรรค์ (อังกฤษ: Palace of Heavenly Purity) เป็นพระตำหนักหลังหนึ่งในตอนเหนือของพระราชวังต้องห้าม กรุงเป่ย์จิง ประเทศจีน เป็นพระตำหนักหลังใหญ่ที่สุดในบรรดาพระตำหนักสามหลังแห่งฝ่ายใน อีกสองหลัง คือ พระตำหนักเจียวไท่ (交泰殿; "พระตำหนักส่งสุข") และพระตำหนักคุนหนิง (坤寧宮; "พระตำหนักภูมิเสถียร")
พระตำหนักแห่งนี้เป็นอาคารมีจั่วสองชั้น ตั้งบนฐานหินอ่อนชั้นเดียว ในพระตำหนักแบ่งเป็น 2 ส่วน มีห้องนอน 9 ห้อง มีเตียงทั้งหมด 27 หลัง พระมหากษัตริย์ราชวงศ์หมิงจะบรรทมสลับกันไปเพื่อประโยชน์แห่งความปลอดภัย ธรรมเนียมนี้ประพฤติต่อมาถึงราชวงศ์ชิง แต่จักรพรรดิหย่งเจิ้งไม่ประสงค์จะใช้ห้องบรรทมเดียวกับจักรพรรดิคังซีพระบิดา จึงเสด็จไปประทับพระตำหนักหยางซิน (养心殿; "พระตำหนักจรุงจิต") พระมหากษัตริย์นับแต่นั้นก็เสด็จบรรทมที่พระตำหนักหยางซินสืบมา และเปลี่ยนพระตำหนักเฉียนชิงเป็นที่ออกขุนนาง ประชุมกรมความลับทหาร (軍機處) และเลี้ยงโต๊ะ
กลางพระตำหนักมีราชอาสน์และโต๊ะทรงอักษร เหนือราชอาสน์ติดตั้งรูปมังกรขดไว้บนเพดาน และมีป้ายพระอักษร 4 ตัวที่จักรพรรดิซุ่นจื้อทรงไว้ ความว่า "เจิ้งต้ากวงหมิง" (正大光明) แปลว่า "เที่ยงตรงโปร่งใส"
นับแต่รัชกาลจักรพรรดิหย่งเจิ้ง พระมหากษัตริย์ทรงออกราชโองการลับตั้งรัชทายาทไว้สองฉบับข้อความเหมือนกัน ฉบับหนึ่งซ่อนไว้หลังป้ายพระอักษรนี้ อีกฉบับทรงพกไว้กับพระองค์เสมอ